約書亞·伊魯斯特雷

約書亞·伊魯斯特雷係一個關島中距離跑手，參加咗2016年巴西奧運嘅男子八百米賽跑，不過喺預賽因為跑出賽道被取消資格。

經歷 
約書亞·伊魯斯特雷1994年1月23號喺關島塔穆寧出世，喺喬治·華盛頓高中畢業。讀高中嘅時候佢參加過Oceania Championships、Micronesia Area Championships、香港城市田徑錦標賽同埋Mountain Pacific Sports Federation Indoor Track and Field Championships。

佢入讀波特蘭大學，並喺二年級嘅時候成為田徑隊嘅練習生。以生物學畢業。

2016年奧運 
伊魯斯特雷收到關島田徑協會主席Marissa Peroy通知可以以外卡身份參加2016年巴西奧運，關島一共收到兩個外卡名額，一男一女。

喺里約熱內盧，伊魯斯特雷係跑男子八百米嘅第四場預賽。跑完之後嘅一個鐘佢收到通知因為跑出賽道而被取消資格，佢嘅教練德里克·曼德爾申請上訴，但係過咗十二個鐘之後被駁回。曼德爾認為指控伊魯斯特雷跑出界嗰條片唔清晰，但係評審團堅持決定。伊魯斯特雷嘅成績係1:58，快過佢嘅個人紀錄2:01，不過因為成績被取消佢嘅個人紀錄依然係2:01。佢嘅時間喺佢嗰組入邊係最慢嘅，排第八，所以其實取唔取消成績佢都晉唔到級，但係佢就想將成績計入佢嘅個人紀錄入邊。

奧運之後 
奧運之後伊魯斯特雷用咗一個月時間休息，之後返咗波特蘭做醫療轉錄員，做咗七個月掛住屋企，返咗關島。佢喺嗰度幫佢阿爸手搞椰子生意，同時喺哈格納嘅一間運動鋪Run Guam度兼職。

外部連結 

類:田徑運動員
關島運動員